خاریجی ایشلر باخانی مؤولود چاووش‌اوغلو، تورکییه‌نین آمریکا بیرلشمیش دؤولتلری و روسییا ایله سوریه قونوسوندا واردیغی آنلاشمالارین سیاسی باشاری اولاراق تاریخه گئچدیگینی دئدی.
مؤولود چاووش‌اوغلو، آنادولو آژانسینا تورکییه ایله روسیانین دونن سوچی‌ده واردیغی انلاشمانین آیرینتیلارینا دایر آچیقلاما وئردی.
چاووش‌اوغلو، تورکییه‌نین آمریکا و روسیا ایله سوریه قونوسوندا واردیغی آنلاشمالارین سیاسی باشاری اولاراق تاریخه گئچدیگینی دئدی.
دونیانین ان بؤیوک ایکی اؤلکه‌سینین باریش بولاغی عملیاتینین مشروعیتینی قبول ائتدیگینی بیلدیره‌ن چاووش‌اوغلو،
"باریش بولاغی عملیاتی ساحه‌سین‌ده هر هانسی بیر تروریست عنصور قارشیمیزا چیخارسا اونلاری ائتکیسیز حالا گتیریریک" دئدی.
بؤلوجو ترور هؤرگوتو یپگ/پ‌کاکایا منسوب تروریستلرین قامیشلی داخیل تورکییه سرحدین‌دن ۳۰ کیلومتر گونئییه چیخاریلاجاغینی دیله گتیرن چاووش‌اوغلو، تورکییه‌نین چابالارینین، تروریستلرین سوریه‌نین قوزئیینده قورماق ایستدیگی ترور دؤولتینین اؤنونه گئچدیگینیسؤیله‌دی.
باریش بولاغی عملیاتینین سوریه‌نین گله‌جگی اوچون دؤنوش نقطه‌سی اولدوغونو قید ائد‌ن چاووش‌اوغلو،
"بورالاردا (سوریه‌نین قوزئیی) اهالینین اکثریتی عرب. یؤنتیمده عربلر اولاجاق. کوردلر وارسا، اونلار دا یؤنتیمده اولاجاق" ایفاده‌سینی ایشلتدی.
باخان چاووش‌اوغلو، بشار اسد رژیمی ایله بیرباشا تماسین اولمادیغینی، اسد رژیمینین آدانا آنلاشماسینی ایسته‌سه ده تطبیق ائتمه قابیلیتینین اولمادیغینی سؤیله‌دی.
